Kolwezi

Ang Kolwezi o Kolwesi ay ang kabiserang lungsod ng Lalawigan ng Lualaba sa katimugang bahagi ng Demokratikong Republika ng Congo, kanluran ng Likasi. Mayroon itong paliparan at daambakal na papuntang Lubumbashi. Ang tinatayang populasyon ay humigit-kumulang 453,000 katao.

Malapit sa Kolwezi ang isang plantang static inverter ng HVDC Inga-Shaba.

Kasaysayan
Itinatag ang lungsod noong 1937 para maging punong-tanggapan ng kanluraning pangkat ng pagmimina na Union Minière du Haut Katanga.

Labanan sa Kolwezi (1978)

Noong ika-13 ng Mayo, 1978 (Sabado), sinakop ng mga dating sundalo ng Katanga ang lungsod, kalakip ng suporta mula sa Angola. Humingi ang noo'y pamahalaang Zaire ng tulong sa Belhika, Pransiya, Maruekos, at Estados Unidos upang maibalik ang kaayusan. Ipinadala ang Ikalawang Rehimyentong Banyaga ng Parakaida (2e REP), isang piling pangkat ng mga parasyutista ng French Foreign Legion, upang palayasin ang mga rebelde at iligtas ang sinumang nabihag. Nagpadala rin ang hukbong Belhikano ng puwersang binubuo ng 750 parasyutista ng Rehimyentong Paracommando at inilipat ang di-bababa sa 1,800 Europeo sa ibang mga lungsod sa rehiyon. Nasawi sa labanan ang 700 mga Aprikano (kasama ang 250 rebeldeGénéral Gaussères. Les enseignements de Kolwezi – Mai 1978, in les Cahiers du Retex n° 12, supplément à Objectif doctrine 37 (published by Centre de doctrine de l'emploi des forces, Ministère de la Défense). On line : , 37-31), 170 mga  Europeong nabihag, at anim na mga parasyutista.

Klima
Ang Kolwezi ay may halumigmig na klimang subtropiko (Köppen climate classification Cwa) na naiimpluwensiyahan ng balaklaot.

Ekonomiya at imprastraktura
Isang mahalagang sentro ng pagmimina ng tanso at kobalto ang Kolwezi. Mayroon ding mga deposito ng uranyo, radyo, inambatong oksido, at apog. Ang minahán ng Musonoi ay isang set ng mga hantad na hukay (open pits) malapit sa Kolwezi kung saang kinukuha ang tanso at iba pang mga metal mula noong dekada-1940.

Ang kalapit na Lawa ng Nzilo ay nalikha sa pamamagitan ng pagharang sa Ilog Lualaba upang mabigyan ng pinagkukunan ng kuryenteng hidroelektriko at imbakan ng tubig para sa mga gawaing pagmimina.

Transportasyon
Ang Paliparan ng Kolwezi ay naglilingkod sa Kolwezi at mga karatig-pook nito. Matatagpuan ang paliparan sa layong mga 6 na kilometro (4 na milya) timog ng Kolwezi.

Mga sanggunian

Mga kawing panlabas

"The French Foreign Legion in Kolwezi"(Broken Promise)   By Roger Rousseau aux Editions Rexy 

Kategorya:Mga pamayanan sa Demokratikong Republika ng Congo